Δελτίο Τύπου

**«Η ΠΕΝΤΑΜΟΡΦΗ ΚΑΙ ΤΟ ΤΕΡΑΣ – THE MUSICAL»**

Σκηνοθεσία: **Πασχάλης Αραμπατζής**

Η επιτυχημένη παραγωγή της **Παιδικής Σκηνής Θεσσαλονίκης**

επιστρέφει για **2η σεζόν**!

Από τις **5 Οκτωβρίου** στο **METROPOLITAN**: **The Urban Theater**

Μετά από την εντυπωσιακή της πορεία την περσινή σεζόν, η επιτυχημένη παραγωγή της [Παιδικής Σκηνής Θεσσαλονίκης](https://paidikiskini.gr/), «**Η Πεντάμορφη και το Τέρας-The Musical»**, επιστρέφει στη σκηνή του [**METROPOLITAN: The Urban Theater**](https://metropolitan.theater/), πιο μαγική, πιο συγκινητική και πιο θεαματική από ποτέ! Η παράσταση που αγάπησαν εκατοντάδες θεατές κάθε ηλικίας επιστρέφει ανανεωμένη για να συνεχίσει να ταξιδεύει μικρούς και μεγάλους σε έναν κόσμο όπου η αληθινή ομορφιά πηγάζει από την καρδιά.

Το διαχρονικό παραμύθι της **Γκαμπριέλ-Σουζάν Μπαρμπό ντε Βιλενέβ** ζωντανεύει για άλλη μια φορά μέσα από ένα σύγχρονο μιούζικαλ με την υπογραφή του **Πασχάλη Αραμπατζή** στη σκηνοθεσία, του **Αίσωνα** στη μουσική και τα τραγούδια, και του **Δημήτρη Μέξη** στις χορογραφίες. Ένα μουσικοθεατρικό θέαμα υψηλής αισθητικής, με ζωντανό τραγούδι, χορό, δράση, χιούμορ, συγκίνηση και βαθιά μηνύματα, που μιλά στις καρδιές των παιδιών αλλά και των ενηλίκων.

Σε ένα σκηνικό που μεταμορφώνεται διαρκώς και "ανοίγει" τις πόρτες ενός μαγικού κάστρου, το κοινό θα γνωρίσει τον αλαζόνα πρίγκιπα που, εξαιτίας της σκληρότητάς του και της έλλειψης αγάπης στη ζωή του, μεταμορφώνεται σε Τέρας. Η τιμωρία του θα τον κλείσει για πάντα σε έναν κόσμο μοναξιάς, εκτός αν κατορθώσει να αγαπήσει και να αγαπηθεί πριν πέσει το τελευταίο πέταλο ενός μαγεμένου τριαντάφυλλου. Η Μπελ, μια νέα γυναίκα με τόλμη, φαντασία και ελεύθερο πνεύμα, θα μπει απρόσμενα στη ζωή του. Μπορεί η αγάπη της να λύσει την κατάρα; Ή μήπως θα νικηθεί από τον φόβο;

«Η Πεντάμορφη και το Τέρας-The Musical» δεν είναι απλώς μια ακόμη παράσταση για παιδιά. Είναι μια **συναρπαστική εμπειρία** για όλη την οικογένεια, ένα μάθημα ζωής, μια ωδή στην αποδοχή, την εσωτερική δύναμη και τη μεταμόρφωση που φέρνει η αγάπη.

Αν την είδατε πέρσι, θα θέλετε να την ξαναζήσετε.

Αν δεν την έχετε δει ακόμη, μην τη χάσετε αυτή τη χρονιά!

Γιατί, όπως μας θυμίζει η ίδια η παράσταση:

*«Σ’ αυτόν τον κόσμο, όποιος δεν τολμά, ποτέ του δεν θα μάθει ν’ αγαπά».*

**Teaser:** [**https://youtu.be/O2JEFmpxInQ**](https://youtu.be/O2JEFmpxInQ)

**ΤΑΥΤΟΤΗΤΑ ΠΑΡΑΣΤΑΣΗΣ**

**Η Πεντάμορφη και το Τέρας – The Musical**

Βασισμένο στο κλασικό παραμύθι της Γαλλίδας μυθιστοριογράφου **Γκαμπριέλ-Σουζάν Μπαρμπό ντε Βιλενέβ**

Διασκευή: **Πασχάλης Αραμπατζής - Αίσωνας**

Σκηνοθεσία: **Πασχάλης Αραμπατζής**

Μουσική - Στίχοι: **Αίσωνας**

Χορογραφίες: **Δημήτρης Μέξης**

Σκηνικά - Props: **Ελίζα Μοσχοπούλου**

Κοστούμια – Μάσκες: **Κατερίνα Καραογλάνη**

Φωτισμοί: **Αντώνης Διρχαλίδης**

Γραφιστικός σχεδιασμός: **Playwalk**

Φωτογραφίες & Βίντεο: **Karen Gkiounasian, Αχιλλεία Θεοδουλίδου**

Συνεργαζόμενο κομμωτήριο: **Artisan hair & beauty studio**

Επικοινωνία: **Λία Κεσοπούλου**

Παραγωγή: **Παιδική Σκηνή Θεσσαλονίκης**

**ΠΑΙΖΟΥΝ: Ειρήνη Ηροδότου, Γιάννης Καλπαξίδης, Τάσος Ταλιανίδης, Ντίνος Φραγκούλης, Ευθύμης Ιωαννίδης, Ελένη Βουγιατζή, Δήμητρα Θεοδουλίδου, Κατερίνα Γανδά, Βασίλης Βακάλης**

**ΠΛΗΡΟΦΟΡΙΕΣ**

**Χώρος:** Metropolitan: The Urban Theater, Βασ. Όλγας 65 & Φλέμινγκ 2, Θεσσαλονίκη (τηλ. 2311 284 773)

**Παραστάσεις**: Από τις 5 Οκτωβρίου 2025, κάθε Κυριακή στις 11:30 και καθημερινές για σχολεία

**Διάρκεια παράστασης:** 90 λεπτά (με διάλειμμα)

**Τιμές εισιτηρίων**: Α’ Ζώνη: **15 ευρώ** | Β’ Ζώνη: **13 ευρώ**

**Αγορά εισιτηρίων:** <https://www.more.com/gr-el/tickets/theater/children/i-pentamorfi-kai-to-teras/> & καθημερινά από το ταμείο του θεάτρου

**Parking:** Ιδιωτικοί χώροι parking πλησίον του θεάτρου

**Πρόσβαση με Μετρό**: Στάση Φλέμινγκ

**Σας ενδιαφέρει:**

* Το θέατρο Metropolitan είναι προσβάσιμο σε αναπηρικά αμαξίδια.
* Δεν επιτρέπεται η είσοδος στο θέατρο μετά την έναρξη της παράστασης.

**Περισσότερα:**

**Website Παιδικής Σκηνής Θεσσαλονίκης**: <https://www.paidikiskini.gr/>

**Facebook page Παιδικής Σκηνής Θεσσαλονίκης**: <https://www.facebook.com/paidikes.parastaseis>

**Instagram profile Παιδικής Σκηνής Θεσσαλονίκης**: <https://www.instagram.com/paidikiskiniskg/>